มีอาการตุ่มแดงขึ้นบริเวณปลายอวัยวะเพศ ตุ่มจะลักษณะ(คลายๆภูเขาไฟ) เป็นสีแดงตรงกลาง บุ๋ม ใส หนังหุ้มปลายจะมีแผลคลายรอยถลอกเล็กๆ และมีตุ่มแดงขึ้นตั้งแต่ปลายมือถึงโคนรักแร้ จำนวนน้อยประมาณข้างละ4-6ตุ่ม มีอาการเจ็บและคันเวลามีอะไรไปสัมผัส เป็นตั้งแต่วันที่21ตุลา จะถามว่าใช่ยาอะไรรักษาได้บ้างครับ ผมเป็นโรคอะไรครับ
สวัสดีค่ะ อาการตุ่มแดงที่อวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 แผลริมอ่อนหรือแผลซิฟิลิซ ซึ่งเป็นโรคติดต่อทางเพศสัมพันธ์ควรพบแพทย์เพื่อตรวจร่างกายให้ได้การวินิจฉัยที่แน่นอน จากลักษณะตุ่มดังกล่าวมา เข้าได้กับโรคซิฟิลิซเช่นกัน ยิ่งถ้ามีผื่นขึ้นตามตัวร่วมด้วย อาจจะเป็นโรคซิลิลิซได้ ควรไปพบแพทย์เพื่อตรวจเลือดยืนยันค่ะ การรักษาควรได้รับยาฆ่าเชื้อที่ตรงกับโรคการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง